b'\n_START_ARTICLE_\nPaul Imbault\n_START_PARAGRAPH_\nPaul M. Imbault (19. velja\xc4\x8de 1909.) je biv\xc5\xa1i francuski hokeja\xc5\xa1 na travi._NEWLINE_Brat je bliznac francuskog hokeja\xc5\xa1kog reprezentativca Charlesa Imbaulta._NEWLINE_Na hokeja\xc5\xa1kom turniru na Olimpijskim igrama 1928. u Amsterdamu je igrao za Francusku. Bio je \xc4\x8dlanom postave, ali nije odigrao ni jedan susret._NEWLINE_Francuska je u ukupnom poredku dijelila 5.-8. mjesto. U skupini je bila tre\xc4\x87a, a u odlu\xc4\x8duju\xc4\x87em susretu u zadnjem kolu u skupini koji je donosio susret za broncu je izgubila od Njema\xc4\x8dke sa 0:2._NEWLINE_Na hokeja\xc5\xa1kom turniru na Olimpijskim igrama 1936. u Berlinu je igrao za Francusku. Francuska je osvojila 4. mjesto. Odigrao je \xc4\x8detiri susreta na mjestu brani\xc4\x8da.'